नगर कार्यपालिकाको बिहीबार आकस्मिक रुपमा सकेको बैठकले प्रकोप नियन्त्रणमा नआइन्जेल नगर क्षेत्रलाई विपत् क्षेत्र घोषणा गर्ने निर्णय गरेको नगर प्रमुख बसन्त मिश्रले जनाएका छन् । तीन सातादेखि कञ्चनरुप नगर क्षेत्रमा फैलिएको स्वाइन फ्लू र हङकङ फ्लूका कारण हालसम्म तीन बालकसहित चार जनाको मृत्यु भइसकेको जनाइएको छ । स्वाइन फ्लूका कारण १७ सय भन्दा बढी बिरामी भएको जनाइएको छ। भारतको झारखण्डस्थित बाबाधामबाट तिर्थयात्रा गरेर फर्केकाहरुबाट फ्लू सरेको हुनसक्ने विज्ञहरुको आसंका छ ।
